Ασκήσεις

Πρώτη Άσκηση

Επιλέξτε δυο επιχειρήσεις- μία από την Ελλάδα και μια από το εξωτερικό- οι οποίες κατά τη γνώμη σας φέρουν τα χαρακτηριστικά μιας ψηφιακής επιχείρησης. Για ποιο λόγο τις επιλέξατε; Πώς ενσωματώνουν τις νέες τεχνολογίες στον τρόπο λειτουργίας και επικοινωνίας με τους πελάτες τους και πώς ανταποκρίνονται στα χαρακτηριστικά της ψηφιακής οικονομίας; Δομήστε την απάντηση σας σε ένα δοκίμιο έκτασης έως 1000 λέξεις.

Δεύτερη Άσκηση

Είστε σύμβουλος ψηφιακής επιχειρηματικότητας και καλείστε να καταθέσετε μια στρατηγική πρόταση ψηφιακού μετασχηματισμού σε μια μικρή οικογενειακή επιχείρηση, η οποία δραστηριοποιείται στον κλάδο των χειροποίητων κοσμημάτων. Η επιχείρηση λειτουργεί για περισσότερα από 25 χρόνια με σταθερή πελατεία, ωστόσο επιθυμεί τη διεύρυνση του αγοραστικού της κοινού. Μέχρι στιγμής διαθέτει μια ιστοσελίδα, χωρίς e-shop και μια σελίδα στο facebook, η οποία όμως δεν ανανεώνεται τακτικά.

Δομήστε μια πρόταση τεκμηριώνοντας κάθε φορά τις συγκεκριμένες επιλογές.